Okresná prokuratúra Poprad 
Štefánikova 11, 058 01 Poprad 1 	

Sp. zn. : 1 Pv 281/13/7706	Poprad, 31.5.2013
EEČ : 2-57-71-2013

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátorka Okresnej prokuratúry Poprad
Podľa § 215 odsek 1 písmeno h Trestného poriadku s poukazom na § 86 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
ako otec XXXXX, nar. XXXXX, hoci mu vyživovacia povinnosť vyplýva zo Zákona o rodine a rozsudkom Okresného súdu XXXXX sp. zn.: XXXXX zo dňa 02.10.2007, právoplatným dňa 12.11.2007, bol zaviazaný prispievať na výživu XXXXX sumou 73,03 € mesačne, počnúc dňom 01.09.2007, vždy do 15. dňa v mesiaci vopred k rukám matky XXXXX, si túto vyživovaciu povinnosť od 01.05.2012 do 12.04.2013 v XXXXX a inde úmyselne neplnil, čím mu takto za uvedené obdobie vznikol dlh na výživnom v sume 803,33 €, pričom obvinený XXXXX v sledovanom období nebol vedený v evidencii uchádzačov o zamestnanie na príslušnom Úrade práce, sociálnych vecí a rodiny v XXXXX,   nepoberal dávku a príspevky v hmotnej núdzi, nemocenské dávky, ani dávku v nezamestnanosti, a bol evidovaný v živnostenskom registri v neaktívnom stave, a dňa 12.04.2013 dlžné výživné v plnej výške uhradil

lebo zanikla trestnosť činu

Odôvodnenie:
     Uznesením povereného príslušníka Obvodného oddelenia PZ XXXXX sp. zn.: XXXXX zo dňa 11.04.2013 bolo začaté trestné stíhanie a súčasne vznesené obvinenie XXXXX pre prečin zanedbania povinnej výživy podľa § 207 ods. 1 Trestného zákona na tom skutkovom základe, že ako otec XXXXX, nar. XXXXX, hoci mu vyživovacia povinnosť vyplýva zo Zákona o rodine a rozsudkom Okresného súdu XXXXX sp. zn.: XXXXX zo dňa 02.10.2007, právoplatným dňa 12.11.2007, bol zaviazaný prispievať na výživu XXXXX sumou 2.200,- Sk /73,02 €/ mesačne, počnúc dňom 01.09.2007, vždy do 15. dňa v mesiaci vopred k rukám matky XXXXX, si túto vyživovaciu povinnosť od 01.05.2012 doposiaľ v XXXXX a inde úmyselne neplnil, čím mu takto za uvedené obdobie vznikol dlh na výživnom v sume 803,22 €, pričom obvinený XXXXX v sledovanom období nebol vedený v evidencii uchádzačov o zamestnanie na príslušnom Úrade práce, sociálnych vecí a rodiny v XXXXX,   nepoberal dávku a príspevky v hmotnej núdzi, nemocenské dávky, ani dávku v nezamestnanosti, a nebol vedený v živnostenskom registri. 

     Obvinený XXXXX k skutku, kladenému mu za vinu, vypovedal, že neuhradil výživné pre XXXXX, nakoľko mu to nedovolila jeho finančná situácia. Dňa 12.04.2013 však výživné riadne zaplatil, a to v sume 804,- €, ktoré uhradil poštovým poukazom na adresu XXXXX. 
 
     Poškodená XXXXX, splnomocnená synom XXXXX na zastupovanie v tomto trestnom konaní, sa vyjadrila, že obvinený za obdobie od 01.05.2012 do marca 2013 dlhoval na výživnom pre syna XXXXX sumu 803,29 €. Dňa 12.04.2013 jej obvinený uhradil výživné v sume 804,- €, a to prostredníctvom poštového poukazu, čím si splnil svoju vyživovaciu povinnosť za uvedené obdobie. 

     Taktiež boli zabezpečené listinné dôkazy, a to rozsudok Okresného súdu XXXXX sp. zn.: XXXXX zo dňa 02.10.2007, právoplatný dňa 12.11.2007, ktorým bola obvinenému XXXXX uložená povinnosť platiť výživné na syna XXXXX v sume 73,03 € mesačne, počnúc dňom 01.09.2007, vždy do 15. dňa v mesiaci vopred k rukám matky, rodný list syna, potvrdenia o návšteve školy, správa Úradu práce, sociálnych vecí a rodiny XXXXX zo dňa 26.03.2013 k tomu, že XXXXX nebola poberateľkou náhradného výživného na syna XXXXX a ani o náhradné výživné nepožiadala, správy tohto úradu zo  dňa 25.03.2013 a dňa  27.03.2013, podľa ktorých obvinený bol vedený v evidencii uchádzačov o zamestnanie od 27.03.1991 do 19.12.1991, a v období od 01.05.2012 nebol poberateľom dávky a príspevkov v hmotnej núdzi od tohto úradu, správy Sociálnej poisťovne - pobočky XXXXX zo dňa 22.03.2013 a dňa 04.04.2013, z ktorých vyplýva, že obvinený v období od 01.05.2012 nebol žiadateľom o dávku v nezamestnanosti a nebol poberateľom nemocenských dávok, taktiež  výpis zo živnostenského registra k osobe obvineného XXXXX s evidovaným neaktívnym stavom. Doložené boli aj charakteristiky a odpis registra trestov obvineného. 

     Podľa zabezpečeného poštového poukazu obvinený XXXXX dňa 12.04.2013 uhradil na adresu XXXXX sumu 804,- €.                   

     V zmysle § 86 písm. a/ Trestného zákona trestnosť trestného činu zaniká aj vtedy, ak ide o trestný čin zanedbania povinnej výživy podľa § 207, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.

     Podľa § 215 ods. 1 písm. h/ Trestného poriadku prokurátor zastaví trestné stíhanie, ak zanikla trestnosť činu. 
  
     V priebehu skráteného vyšetrovania bolo preukázané, že boli naplnené všetky znaky skutkovej podstaty prečinu zanedbania povinnej výživy podľa § 207 ods. 1 Trestného zákona, následne trestnosť činu zanikla vzhľadom k tomu, že obvinený XXXXX dodatočne splnil svoju vyživovaciu povinnosť v celom rozsahu, pričom zanedbanie povinnej výživy nespôsobilo vo vzťahu k oprávnenej osobe následky, ktoré by už nebolo možné odstrániť dodatočným splnením vyživovacej povinnosti. 

     Z dôvodov vyššie uvedených preto bolo potrebné rozhodnúť tak, ako je to uvedené vo výrokovej časti tohto uznesenia a trestné stíhanie obvineného XXXXX  podľa § 215 ods. 1 písm. h/ Trestného poriadku s poukazom na ustanovenie § 86 písm. a/ Trestného zákona zastaviť, pretože trestnosť činu zanikla. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Jana Mitníková
prokurátorka